

ประกาศอธิบดีกรมสรรพากร

เกี่ยวกับอากรแสตมป์ (ฉบับที่ ๖๙)

เรื่อง กำหนดวิธีการชำระอากรเป็นตัวเงินตามแบบขอเสียอากรแสตมป์เป็นตัวเงิน

สำหรับตราสารอิเล็กทรอนิกส์ (อ.ส.๙) ผ่านระบบเครือข่ายอินเทอร์เน็ต

สำหรับตราสารบางลักษณะ

 อาศัยอำนาจตามความในมาตรา ๑๒๓ ทวิ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๑๒) พ.ศ. ๒๔๙๗ อธิบดีกรมสรรพากรโดยอนุมัติรัฐมนตรีว่าการกระทรวงการคลัง กำหนดวิธีการชำระอากรเป็นตัวเงินตามแบบขอเสียอากรแสตมป์เป็นตัวเงินสำหรับตราสารอิเล็กทรอนิกส์ (อ.ส.๙) ผ่านระบบเครือข่ายอินเทอร์เน็ต สำหรับตราสารบางลักษณะ ดังต่อไปนี้

 ให้ยกเลิกความในข้อ ๑๐ ของประกาศอธิบดีกรมสรรพากร เกี่ยวกับอากรแสตมป์ (ฉบับที่ ๖๗) เรื่อง กำหนดวิธีการชำระอากรเป็นตัวเงินตามแบบขอเสียอากรแสตมป์เป็นตัวเงินสำหรับตราสารอิเล็กทรอนิกส์ (อ.ส.๙) ผ่านระบบเครือข่ายอินเทอร์เน็ต สำหรับตราสารบางลักษณะ ลงวันที่ ๑ กุมภาพันธ์ พ.ศ. ๒๕๖๖ และให้ใช้ความต่อไปนี้แทน

 “ข้อ ๑๐ ประกาศนี้ให้ใช้บังคับกับตราสารที่ได้จัดทำขึ้นตั้งแต่วันที่ ๑๙ สิงหาคม พ.ศ. ๒๕๖๕ ถึงวันที่ ๓๑ ธันวาคม พ.ศ. ๒๕๖๘”

ประกาศ ณ วันที่  ๒๗  ธันวาคม  พ.ศ. ๒๕๖๖

 กุลยา ตันติเตมิท

 (นางสาวกุลยา ตันติเตมิท)

 อธิบดีกรมสรรพากร